​ອອສ​ເຕຣ​ເລຍ ເລີ່ມຕົ້ນ ບຸນ Vivid Sydney ໄລຍະ 14 ມື້ ທີ່​ປະກອບ​ດ້ວຍ ແສງສີ ສຽງດົນຕີ ​ແລະ ​ແນວ​ຄິດ
ບຸນ Vivid Sydney ຍັງ​ປະກອບ​ດ້ວຍ ການສະ​ແດງ​ດົນຕີ ຫຼາຍຢ່າງ ພ້ອມ​ກັນ​ກັບ​ ການ​ປະຖະກະຖາ ​ແລະ ການ​ປະຊຸມ​ຕ່າງໆ ທີ່​ມີ​ນັກ​ປະຖະກາ​ຖາ ຫຼາຍໆຄົນ ມາຮ່ວມຈາກທົ່ວໂລກ.
ໂຮງລະຄອນໂອເປລາ ທີ່ເປັນສັນຍາລັກ ຂອງທ່າເຮືອນະຄອນ Sydney ຂອງປະເທດອອສເຕຣເລຍ ໄດ້ສົ່ງແສງສະຫວ່າງ ອອກມາ ໃນວັນສຸກຜ່ານມາ ດ້ວຍການສະແດງແສງສີຢ່າງຫຼູຫຼາ ຊຶ່ງເປັນສັນຍານ ຂອງການເລີ່ມຕົ້ນ ບຸນສະແດງດົນຕີ ແລະແສງສີ ໄລຍະສອງອາທິດ ການສະແດງແສງສີ ເກືອບ 30 ນາທີ ປະກອບດ້ວຍ ຮູມຮ່າງ ແລະ ຮູບພາບສາມມິດຕິຕ່າງໆ ທີ່ເຄື່ອນຍ້າຍ ເຊິ່ງໄດ້ຖືກສາຍເປັນວີດີໂອ ໃສ່ດ້ານຂ້າງຂອງຫລັງຄາ ຂອງໂຮງລະຄອນ ໂອເປລາ ແລະ ເທິງທ້ອງຟ້າເໜືອທ່າເຮືອ Sydney ການສະແດງແສງສີໃນຄັ້ງນີ້ ເປັນຂີດໝາຍ ຂອງການເລີ່ມຕົ້ນ ການສະເຫຼີມສະຫຼອງ ບຸນ Vivid Sydney ໄລຍະ 18 ມື້ ທີ່ປະກອບດ້ວຍ ໃນຕະຫລອດລາຍການຂອງບຸນດັ່ງກ່າວ ສະຖານທີ່ຕ່າງໆ ໃນນະຄອນ Sydney ລວມທັງ ອາຄານຕ່າງໆ ໃນບໍລິເວນຕົວເມືອງ ຈະໄດ້ຖືກເປີດໃຫ້ສະຫວ່າງຂຶ້ນ ດ້ວຍການສາຍແສງ ສີແບບດຽວກັນກັບທີ່ກ່າວມານັ້ນ ແລະຍັງຈະມີການຕິດຕັ້ງສະຖານທີ່ພິເສດຕ່າງໆ ບ່ອນ ທີ່ບັນດາຜູ້ຊົມ ສາມາດສຳພັດ ແລະຫຼິ້ນກັບການສະແດງແສງສີພິເສດດັ່ງກ່າວ ບຸນ Vivid Sydney ຍັງປະກອບດ້ວຍ ການສະແດງດົນຕີຫຼາຍຢ່າງ ພ້ອມກັນກັບການ ປະຖະກະຖາ ແລະ ການປະຊຸມຕ່າງໆ ທີ່ມີນັກປະຖະກາຖາ ຫຼາຍໆຄົນ ໃນດ້ານສິນລະປະ ດ້ານບັນເທີງ ແລະ ດ້ານອອກແບບ ມາຮ່ວມ ຈາກທົ່ວໂລກ